ไทยพาณิชย์ชูกองหุ้นมองดัชนีไปต่อถึงปี’56
บลจ.ไทยพาณิชย์ ชี้หลายปัจจัยหนุนหุ้นไตรมาสสุดท้ายพุ่งไปจนถึงปีหน้า MFC-ING เฮ! ทริกเกอร์ฟันด์เข้าเป้า
9 ต.ค. 2555

บลจ.ไทยพาณิชย์ ชี้หลายปัจจัยหนุนหุ้นไตรมาสสุดท้ายพุ่งไปจนถึงปีหน้า MFC-ING เฮ! ทริกเกอร์ฟันด์เข้าเป้า
นางโชติกา สวนานนท์ กรรมการ|ผู้อำนวยการ บริษัทหลักทรัพย์จัดการกองทุน (บลจ.) ไทยพาณิชย์ เปิดเผยว่า ไตรมาสสุดท้ายของปีนี้ กองทุนหุ้นยัง|น่าสนใจ เนื่องจากตลาดหุ้นทั่วโลกได้รับปัจจัยสนับสนุนจากนโยบายผ่อนคลายทางการเงินของสหรัฐ (คิวอี 3) และนโยบายอัดฉีดสภาพคล่องของธนาคารกลางประเทศต่างๆ ทำให้มีเม็ดเงินลงทุนย้ายมาตลาดการเงินในเอเชียต่อเนื่อง
สำหรับภาพรวมตลาดหุ้นในปีหน้ามองว่ายังไปต่อได้ จากอัตราดอกเบี้ยทั่วโลกอยู่ในระดับต่ำ นักลงทุนมองหาสินทรัพย์ที่สร้างกระแสเงินสดได้สม่ำเสมอ เช่น หุ้นปันผล กองทุนรวมอสังหาริมทรัพย์และตราสารหนี้ประเทศเกิดใหม่ อีกทั้งเศรษฐกิจไทยได้รับการสนับสนุนจากนโยบายภาครัฐ ส่งผลดีต่อหุ้นที่เน้นการบริโภคในประเทศกำไรสูงขึ้นมากในปีหน้า 
ด้านผลการดำเนินงานของกองทุน 9 เดือนแรกปีนี้ กองทุนเปิดไทยพาณิชย์หุ้นระยะยาวทาร์เก็ต (SCBLTT) และกองทุนเปิดไทยพาณิชย์หุ้นระยะยาว เอ็ม เอ ไอ (SCBLT3) ให้ผลตอบแทน 29.8% ส่วนกองทุนหุ้นที่แนะนำ 3 กองทุน ได้แก่ กองทุนเปิดไทยพาณิชย์หุ้นทุนปันผล (SCBDV) ให้ผลตอบแทน 32.27% กองทุนเปิดไทยพาณิชย์ซีเล็คท์ อิควิตี้ ฟันด์ (SCBSE) ผลตอบแทน 29.81% กองทุนไทยพาณิชย์ SET BANKING SECTOR INDEX อยู่ที่ 38.72% 
ด้าน บลจ.ทิสโก้ เปิดขายกองทุนเปิดทิสโก้ เอเชีย แปซิฟิก เอ็กซ์ เจแปน ทริกเกอร์ 9% ตั้งเป้าผลตอบแทน 9% ภายใน 9 เดือน ขายครั้งเดียวตั้งแต่วันที่ 9-19 ต.ค.นี้
นอกจากนี้ กองทุนเปิดเอ็มเอฟซีสปอท 7 ซีรีส์ 8 ของ บลจ.เอ็มเอฟซี ลงทุนหุ้นไทยผลตอบแทนถึงเป้า 7% และเตรียมขายกองใหม่ปลายเดือนนี้ ส่วนกองทุนเปิดไอเอ็นจี ไทย ทริกเกอร์ 10% (5) ก็ถึงเป้า 10%